als_Latn dik_Latn sag_Latn
-
9 | Nita Salihu HoxhaShare:
Duke e ditur se një ditë ajo do t’i duhet qyteti të saj, Nita Salihu Hoxha ka vendosur të lindë, rritet dhe shkollohet në Prishtinë. Zgjodhi shkollimin e lartë universitar dhe magjistar në fushën e dizajnit për t’iu bashkangjitur më vonë një grupi bashkëmendimtarësh të cilët do të dizajnonin hiq më pak se monumentin kryesor të pavarsisë, NEWBORN-in tonë aq të dashur.
Por ajo nuk u ndal me kaq. Zgjodhi sërish bashkëmendimtarët, për të themeluar “REDO Design Conference” – një platformë kjo që ka për qëllim edukimin e gjeneratave të reja e të vjetra në trendet e dizajnit grafik. Nënkryetarja Nita është e njohur për aftësinë e saj për ta replikuar veten në disa vende dhe kontekste të ndryshme në të njejtën kohë.
Ajo me modesti menagjon prezencën e saj efikase në agjencionin e marketingut Paper Communications, drejton kompaninë e saj private Bllok, duke mos e lënë asnjëherë anash pjesëmarrjen në shumë ekspozita lokale dhe ndërkombëtare, me performanca dhe instalacione të artit. Vetitë e saj replikuese janë vetëm një ilustrim modest i fortësisë së kësaj nënkryetareje. Ndërkohe që fortësinë e saj të vërtetë më së miri e ilustron shiriti i zi i karatesë që ajo e ruan me krenari që nga pas-lufta në Prishtinë. Sukseset e saj nuk përfundojnë në fushën profesionale.
Ato etablohen tutje në aspekte private të jetës së saj, ku me fisnikëri kryen obligimet e saj bashkëshortore. Në Partinë e Fortë, Nita është kandidatja e vetme e martuar dhe që gërsheton me kaq sukses obligimet familjare me ato profestionale. Nita premton që do ta themeloj Ushtrinë e Forcave të Gjelbëruara të Kosovës (FGJK)
komento përmes
unk hau_Latn als_Latn als_Latn als_Latn als_Latn als_Latn